open-index/open-wikipedia-markdown huggingface dataset:
ஜாக் போஸ்டன்

**ஜாக் போஸ்டன்** (சனவரி 17, 1989) ஒரு ஆத்திரேலிய முன்னாள் தொழில்முறை ரக்பி லீக் கால்பந்து வீரர் ஆவார். செயின்ட் ஜார்ஜ் இல்லவாரா டிராகன்ஸ் மற்றும் சிட்னி ரூஸ்டர்ஸ் ஆகியோருக்கான முன்னணி- அல்லது இரண்டாம் வரிசையுடன் அவர் தேசிய ரக்பி லீக்கில் விளையாடினார்.

சிட்னியில் பிறந்தவர், போஸ்டன் முதலில் க்ரோனல்லா-காரிங்ஹா ஜூனியர் ஆவார். 2011 ஆம் ஆண்டு NRL பருவத்தில் 9 வது வயதில் அவர் செயிண்ட் ஜார்ஜ்-இல்லவாரா டிராகன்ஸுக்கு தனது தேசிய ரக்பி லீக் அறிமுகமானார்.

2011 ஆம் ஆண்டு பருவத்தின் இறுதியில் நியூக்கேசல் நைட்ஸ் பயிற்சியாளராக வெய்ன் பென்னெட்டைப் பின்பற்றி ஆரம்பிக்கப்பட்ட பின்னர், அவர் 2012 ஆம் ஆண்டில் சிட்னி ரூஸ்டர்ஸுடன் ஒரு இரண்டு ஆண்டு ஒப்பந்தத்தை ஆரம்பித்தார்.

## மேற்கோள்கள்

பகுப்பு:1989 பிறப்புகள்
பகுப்பு:ஆத்திரேலிய விளையாட்டு வீரர்கள்
மெதில் ஆரஞ்சு

**மெதில் ஆரஞ்சு** (*Methyl orange*), இதன் தெளிவான மற்றும் தனித்த நிற மாற்றத்தின் காரணமாக தரம் பார்த்தலில் அடிக்கடி பயன்படுத்தப்படும் ஒரு  pH நிறங்காட்டி ஆகும்.  இந்த நிறங்காட்டியின் நிறமானது ஒரு சராசரியான திறனுடைய அமிலத்தின் pH மதிப்பில் நிறமாற்றம் அடைவதால் அமில கார தரம் பார்த்தலில் இது வழக்கமாக பயன்படுத்தப்படுகிறது. ஒரு  பொதுவான நிறங்காட்டியைப் போலல்லாமல், மெதில் ஆரஞ்சானது  நிறமாற்றத்திற்காான முழுமையான நிறப்பட்டையைக் கொண்டிருக்கவில்லை. ஆனால் இது மிக நுணுக்கமான இறுதி நிலையைக் கொண்டுள்ளது. மெதில் ஆரஞ்சு அமில ஊடகத்தில் சிவப்பு நிறத்தையும், கார ஊடகத்தில் மஞ்சள் நிறத்தையும் காட்டுகிறது.

## நிறங்காட்டி நிறங்கள்

திரவத்தின் அமிலத்தன்மை குறையக் குறைய மெதில் ஆரஞ்சு தனது நிறத்தை சிவப்பிலிருந்து ஆரஞ்சு நிறத்திற்கும் இறுதியாக, மஞ்சள் நிறமாகவும் மாறுகிறது.  அமிலத்தன்மை கூடும் நேர்வில் மேலே சொன்ன நிற மாற்றம் தலைகீழாகவும் மாறுகிறது. முழுமையான நிற மாற்றமும் அமில நிலையிலேயே நிகழ்கின்றன. அமிலத்தில் இது சிவப்பாகவும், காரத்தில் இது மஞ்சளாகவும் காணப்படும். நீரில்  25&nbsp;°C (77&nbsp;°F) வெப்பநிலையில் மெதில் ஆரஞ்சின் pKa மதிப்பானது 3.47 ஆக உள்ளது.

## இதர நிறங்காட்டிகள்
மாற்றம் செய்யப்பட்ட மெதில் ஆரஞ்சு எனப்படுவது மெதில் ஆரஞ்சு மற்றும் சைலீன் சையனால் ஆகியவற்றின் கரைசலைக் கொண்டுள்ள ஒரு நிறங்காட்டி ஆகும். அமிலத் தன்மை குறையக் குறைய இதன் நிறம் சாம்பல் கலந்த கரு ஊதாவிலிருந்து பச்சையை நோக்கி மாறுகிறது.

## பாதுகாப்பு
மெதில் ஆரஞ்சு மரபணு மாற்றப் பண்புகளைக் கொண்டுள்ளது. நேரடியாகத் தொடுவது தவிர்க்கப்பட வேண்டும்.

## மேலும் காண்க
* pH நிறங்காட்டி
* மெதில் சிவப்பு
* பாசிச்சாயம்
* பினால்ப்தலீன்
* புரோமோமெதில் ஊதா
* பொது நிறங்காட்டி

## மேற்கோள்கள்

பகுப்பு:அனிலின்கள்
பகுப்பு:பிஎச் காட்டிகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:பென்சீன்சல்போனேட்டுகள்
நேரு பூங்கா, தில்லி

**நேரு பூங்கா** (*Nehru Park*), புது தில்லி சாணக்கியாபுரியில் அமைந்துள்ள ஒரு பெரிய பூங்கா ஆகும். இந்தியாவின் முதல் பிரதம மந்திரி ஜவஹர்லால் நேருவின்  பெயரிடப்பட்ட இந்த பூங்கா, 80 ஏக்கர் (320,000 மீ 2) பரப்பளவில் பரந்து காணப்படுகிறது, இது நகரின் மையத்தில் உள்ளது, இது 1969 ஆம் ஆண்டில் நிறுவப்பட்டது.

பசுமைப் பகுதிகளுக்கு முன்னணி இடமாகவும், புது தில்லி மாநகராட்சியால் (NDMC) ஏற்பாடு செய்யப்பட்டுள்ள "மியூசிக் இன் தி பார்க்" நிகழ்ச்சியின் ஒரு பகுதியான 'காலை ராகங்கள் மற்றும் மாலை ராகங்கள் நிகழ்ச்சிகள் நிகழுமிடமாகவும் அமைந்துள்ளது. இது தவிர, கலை நிகழ்ச்சிகள் மற்றும் காலை யோகா வகுப்புகள் ஆகியவற்றிற்கான ஒரு வழக்கமான இடமாக இருக்கிறது. இங்கு பண்டைய சிவன் கோவில் ஒன்றும் உள்ளது.

தில்லியில் மிகவும் புகழ்பெற்ற இடங்களில் ஒன்றாகவும் தில்லிக்கு வருகை தருபவர்கள் பார்க்க வேண்டிய இடமாகவும் அமைந்துள்ளது. ரஷ்யாவின் அக்டோபர் சோசலிசப் புரட்சியின் தலைவரான விளாடிமிர் லெனினின் உருவச் சிலை இங்கு நிறுவப்பட்டுள்ளது. அக்டோபர் புரட்சியின் 70 வது ஆண்டு விழாவில் நவம்பர் 1987 இல் சிலை நிறுவப்பட்டது. சோவியத் பிரதமர் நிகோலய் ரைஸ்க்கோவ், இந்திய பிரதம மந்திரி ராஜீவ் காந்தி மற்றும் அவரது மனைவி சோனியா காந்தி ஆகியோரால் திறந்து வைக்கப்பட்டது. ஒவ்வொரு ஆண்டும் ஏப்ரல் 22 ம் தேதி இந்திய கம்யூனிஸ்ட் கட்சி மற்றும் பிற இடது சார்புடைய அரசியல் கட்சிகளின் உறுப்பினர்கள் லெனினின் பிறந்த ஆண்டு நினைவு தினத்தை நினைவுகூரும் வகையில் இங்கு வருகை புரிவர்.

## மேற்கோள்கள்

பகுப்பு:தில்லி சுற்றுப் பகுதிகள்

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:இந்தியப் பூங்காக்கள்
பகுப்பு:புது தில்லி
வெள்ளை இரவு விழாக்கள்

**வெள்ளை இரவு விழாக்கள்** என்பவை கோடைகாலத்தில் பல நகரங்களில் நடத்தப்பட்ட இரவு கலை விழாக்களாகும். இதில் அசல் திருவிழாவானது உருசியாவில் உள்ள செயின்ட் பீட்டர்ஸ்பேர்க்கில் நடைபெற்ற வெள்ளை இரவு விழா ஆகும். கோடைக் காலத்தில் வடதுருவத்தை ஒட்டிய பகுதிகளில் இரவுகளில் சூரியன் மறைவது தாமதமாகி, சூரியன் உதிக்கும் நேரம் துவங்கிவிடும், இவ்வாறு சூன் மாதத்த கோடைகால வார இறுதி நாளில் செயின்ட் பீட்டர்ஸ்பர்க் போன்ற பகுதிகளில், சூரியன் மறைவதற்கு இரவு 10 மணிக்குப் பிறகும் கூட கிட்டத்தட்ட இரவு முழுவதும் மெல்லொளி நீடிக்கும்.

செயின்ட் பீட்டர்ஸ்பர்க்கில் உள்ள வெள்ளை இரவுகள் திருவிழாவானது, கண்கவர் வானவேடிக்கை மற்றும் ஸ்கார்லெட் செயில்ஸ் ஆகியவற்றிற்கு புகழ் பெற்றது, இது பள்ளி ஆண்டு முடிவைக் கொண்டாடும் ஒரு பாரிய நிகழ்ச்சியாகவும் உள்ளது.

மேலும் மாஸ்கோ நகருக்கு அடுத்த பெரிய நகரமான லெனின்கிராட்  இந்நகரம் நேவா ஓஹா
என்ற  இரண்டு  ஆறுகளில் முகத்துவாரத்தில் அமைந்து உள்ளது. குளிர் காலத்தில் பகற்பொழுது மிகவும் குறைவு. கோடையில் வினோதமான நிகழ்ச்சியாக, சூலை மாதத்தில் 22ஆம் தேதி முதல் 26 ஆம் தேதி வரை அங்கு இரவே இருக்காது.
அதாவது  இரவு முழுவதும் ஒரே வெளிச்சமாக  இருக்கும். அந்தக் காலத்து  இரவுகளை 'வெள்ளை இரவுகள்' என்பர்.
அந்நாட்களில் மக்கள் துங்காமல் ஆடிப் பாடி மகிழ்வர். அவற்றைக்  கண்டு களிக்க வெளிநாட்டினர் சுற்றுலாப் பயணமாக
ஏராளமானோர் வருகிறார்கள்.

இதே போன்று உலகம் முழுக்க பல பகுதிகளில்  வெள்ளை இரவு, லைட் நைட்ஸ் அல்லது நியூட் பிளாச்சி போன்ற பல்வேறு பெயர்களைப் பயன்படுத்தி இதைப் பின்பற்றி பிற விழாக்கள் உருவாகியுள்ளன.
## மேற்கோள்கள்

பகுப்பு:உருசியாவில் பண்டிகைகள்
பகுப்பு:இரவு
நாராயணசாமி சத்யமூர்த்தி

**நாராயணசாமி சத்யமூர்த்தி** என்ற இந்திய வேதியலாளர் தமிழ்நாட்டின் கடலூர் மாவட்டத்தில் ஜூலை 10, 1951ல் பிறந்தார். இந்தியாவின் பஞ்சாப் மாநிலத்தில் மொஹலி என்ற இடத்தில் இந்திய அறிவியல் கல்வி ஆராய்ச்சி மற்றும் பயிற்சி நிறுவனத்தை தோற்றுவித்தார். இவர் தனது பி.எஸ்சி. மற்றும் எம்.எஸ்சி. பட்டங்களை அண்ணாமலைப் பல்கலைக்கழகத்தில் பயின்றார். 1975இல் அமெரிக்க நாட்டில் உள்ள ஓக்ளஹாமா பல்கலைக்கழகத்தில் முனைவர் பட்டம் பெற்றார். ஆராய்ச்சிப் பட்டத்திற்கு அடுத்தபடியாக மேற்படிப்பு ஆராய்ச்சிக்காக நோபல் பரிசு பெற்ற ஜே.சி. பொலானியின் ஆய்வகத்தில் தனது கண்டுபிடிப்புகளை மேற்கொண்டார். பின்னர் 1975ல் கான்பூரில் உள்ள இந்திய தொழில்நுட்பக் கழகத்தில் விரிவுரையாளராகச் சேர்ந்தார். 1985ம் ஆண்டு அந்நிறுவனத்திலேயே பேராசிரியரானார்.

## வேதியியல் துறைக்கு பங்களிப்பு
*அறிமுறையிரசாயனவியல்
*மூலக்கூறு தாக்க இயக்கவியல்
*கணிப்பிய வேதியியல்

## விருதுகளும் கெளரவங்களும்
*சாந்தி ஸ்வரூப் பட்நாகர் விருது 1990.
*உலக அறிவியல் கலைக்கூடம், திரியசுடு, இத்தாலி 2005 வழங்கிய உறுப்பினர் விருது.
 
## மேற்கோள்

பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
பகுப்பு:1951 பிறப்புகள்
பகுப்பு:தமிழக அறிவியலாளர்கள்
பகுப்பு:சாந்தி ஸ்வரூப் பட்நாகர் விருது பெற்றவர்கள்
ஆழ்கடல் மீன்கள்

**ஆழ்கடல் மீன்கள்** என்பவை கடலின் நீர்மட்டத்திற்குக் கீழே பல நூறு அடி ஆழத்தில் வாழும் பலவகை மீன்கள் ஆகும். ஆழ்கடல் மீன்கள் தாம் வாழும் ஆழத்திற்கு ஏற்ப பல்வேறு நிறங்களைக் கொண்டிருக்கின்றன.  ஒளி எட்டும் ஆழத்தில் வாழும் மீன்கள் பெரும்பாலும் நீலம் அல்லது பச்சை நிறத்தில் உள்ளன. 600 அடிக்குக் கீழ் வாழும் மீன்களில் பல வெண்ணிறமும், சிவப்பு நிறமும் கொண்டவை. 1000 அடிக்குக் கீழ் வசிக்கும் மீன்கள் பெரும்பாலும் கறுப்பாக இருக்கும்.  ஆழ்கடல் மீன்களில் பெரும்பாலானவை தம்மினுஞ் சிறிய மீன்களையோ வேறு பிராணிகளையோ பிடித்துத் தின்று வாழும் புலாலுண்ணிகள் ஆகும். ஆகவே, இரையைக் கவ்விப் பிடிப்பதற்கு ஏற்றவாறு இவற்றின் வாய் பெரியதாக இருக்கிறது. சில மீன்களுக்கு நீண்ட வால் உண்டு. இவை இரையைத் தம் வாலினால் வளைத்துப் பிடித்துத் தின்னும்.  மற்றும் சில மீன்களுக்கு பெய தாடைகளும், பற்களும் உண்டு. விரியன் என்னும் மீனுக்கு நீண்ட பற்கள் உள்ளன. இந்தக் காரணத்தால் இந்த மீன் வாயை மூடாமல் எப்பொழுதும் திறந்தவாறே வைத்திருக்கும். இதன் பல்லும், கண்களும் இருட்டில் பளிச்சிடும். இந்த ஒளியின் உதவியால் ஆழ்கடல்களில் இது உலவி வருகிறது. ஆழ்கடல் மீன்களுக்குப் போதிய அளவு உணவு கிடைப்பதில்லை.  மேலும் இம்மீன்கள் கடல் ஆழத்தில் தண்ணீரின் பெரும் அழுத்தத்தைத் தாங்க வேண்டி உள்ளன. ஆகவே ஆழ்கடல் மீன்களில் பல சிறியவையாகக் காணப்படுகின்றன.

## காட்சிமேடை

File:Eurypharynx pelecanoides.jpg|The pelican eel uses its large mouth like a net by opening its jaws and swimming towards prey. It has a luminescent organ at the tip of its tail to attract prey.
File:Chiasmodon niger.jpg|The black swallower, with its distensible stomach, is notable for its ability to swallow, whole, bony fishes ten times its mass.
File:Hamol u0.gif|Female *[[Haplophryne mollis]]* anglerfish trailing attached males which have atrophied into a pair of gonads, for use when the female is ready to spawn.


## மேற்கோள்கள்

பகுப்பு:மீன்கள்
டெல்வின் லிண்ட்ஸே

**டெல்வின் டி. லிண்ட்ஸே** (Delwin Lindsey) என்பவர் ஒரு அமெரிக்க உளவியலாளர் ஆவார். இவர் பாமோனா கல்லூரியில் இயற்பியல் பட்டம் பெற்றார். அதைத் தொடர்ந்து சிகாகோ  பல்கலைகழகத்தில் உயிரி -உளவியலில் முனைவர் பட்டம் பெற்றுள்ளார். தற்போது   பரிணாம உளவியலையும்  மற்றும் அதன் வரலாற்றையும் கற்பித்து வருகிறார்.   அவர் தற்போது பரிணாம உளவியல் மற்றும் அதன் வரலாறை கற்பிக்கிறார். மேலும் அவர் விஷன் சயின்ஸ் சொசைட்டி மற்றும் ஆப்டிகல் சொசைட்டி ஆப் அமெரிக்காவின் உறுப்பினராக உள்ளார், மேலும் தனது இதழுக்கான ஆசிரியராக பணிபுரிகிறார்.

## மேற்கோள்கள்

பகுப்பு:வாழும் மக்கள்
பகுப்பு:அமெரிக்க உளவியலாளர்கள்
சீ. டீ. வேணுகோபால்

**சீ. டீ. வேணுகோபால்** (*C.T. Venugopal*, 1907-1972) ஒரு இந்திய சிவில் சர்வீசஸ் அதிகாரி ஆவார். இவர்இந்திய இரயில்வே கணக்குச் சேவைகளின் உறுப்பினராக இருந்தார்.

## குடும்பம்
வேணுகோபால், சி. திருவெங்கடாச்சாரி மற்றும் பத்மமம்மாளின் இரண்டாவது மகனாவார். அவரது அண்ணன் கணிதவியலாளர் C.T. ராஜகோபால் மற்றும் அவரது தம்பி தத்துவஞானி சி.டி.கே. சாரி. இவரது சகோதரி கமலா  கிருஷ்ண மேனனின் கீழ் பாதுகாப்பு செயலாளராக பணிபுரிந்த ஆர். பீ. சாரதியை மணந்தார்.

## தொழில்
1930 இல் ஐஆர்ஏஎஸ் அமைப்பதற்கான முதன்மை அதிகாரி ஆவார். இந்திய மற்றும் பாக்கிஸ்தான் பிரிவினையின் போது இரயில்வே சொத்துக்களைப் பிரிப்பதற்கான பொறுப்பாளராக அவர் கருதப்பட்டார். அவர் ரயில்வே வாரிய உறுப்பினராகவும் இருந்தார். கே.பீ. முஷான்-உடன் இணைந்து அவர் இந்திய ரயில்வே  புத்தகத்தை எழுதினார். ஒவ்வொரு வருடமும் நினைவு விரிவுரைகளுடன் ஐஆர்ஏஎஸ் சீ. டீ. வேணுகோபாலை நினைவுகூருகிறது.

## தனிப்பட்ட வாழ்க்கை
அவர் இந்து மதத்திலிருந்து கிறித்துவத்திற்கு மாற்றினார், மேலும் கிறித்துவிற்கு சாட்சியம்,  உள்ளிட்ட மத இதழ்களையும் புத்தகங்களையும் வெளியிட்டார். 
ஓய்வு பெற்ற பிறகு,  கிருத்தவ மருத்துவக் கல்லூரிக்கு அருகில் வேலூரில் குடியேறினார். 1972 ல்  இறந்து போனார்.

கிறிஸ்துவர் மருத்துவ கல்லூரி மற்றும் மருத்துவமனையில் சீ. டீ. வேணுகோபால் பெயரில் பரிசு வழங்கப்பட்டு கௌரவிக்கப்படுகிறார்.

## மேற்கோள்கள்

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:1907 பிறப்புகள்
பகுப்பு:1972 இறப்புகள்
நிச்சிரே

**நிச்சிரே நிறுவனம்** (ஆங்கிலம் Nichirei Corporation, சப்பானியம் ニチレイ株式会社)  என்பது, டோக்கியோவை தலைமையிடமாககொண்டு, சப்பானில், செயல்படும் முன்னணி உறைபனி உணவுகள் தயாரிக்கும், குளிர் சேமிப்பு கிடங்கு நிறுவனம் ஆகும். உலகம் முழுவதும் இதன் சுமார் 80 துணை நிறுவனங்களுடன் இணைந்து கூட்டுறவு மூலம் செயல்பட்டுவருகிறது. இதன் தொழில்களானது பதப்படுத்தப்பட்ட உணவு, தளவாடங்கள், கடல் உணவுப் பொருள்கள் (முக்கியமாக மீன் சினை, இறால், எண்காலி,) இறைச்சி மற்றும் கோழிப் பண்ணை, மனை வணிகம் ஆகிய தொழில்கள் ஆகும். உயிர் அறிவியலில் இந்நிறுவனமானது நோய் எதிர்ப்பு ஆற்றல் வளர்ச்சி மற்றும் உற்பத்தி, நோயெதிர்ப்பியல் பொருட்கள், மற்றும் இயற்கைப் பொருட்களின் செயலாக்கத்தை உருவாக்குவது போன்றவை ஆகும்.
## வரலாறு
நிச்சிரே நிறுவனம் 1942 திசம்பர் 24 அன்று மீன்பிடி மற்றும் பிற 18 நிறுவனங்களின் மூலதனப் பங்களிப்புடன் டெய்கோகு கடல்சார் தயாரிப்புகள் நிறுவனம் நிறுவப்பட்டது. 1942 மே ஆம் ஆண்டு கடற்படை கட்டுப்பாட்டு கட்டளைக்கு இணங்க கடல் உணவு பொருட்கள், குளிர்சேமிப்புப் பொருள்கள், உறைபணி உணவுகள் போன்ற கடல் உணவு பொருட்கள் சம்பந்தப்பட்ட வணிகங்களை கட்டுப்படுத்தும் மத்திய நிறுவனமாக மாறியது. 1945 திசம்பர் 1  அன்று கட்டுப்பாட்டு விதிகளை அகற்றப்பட்டு, (நவம்பர் 30, 1945 ) இந்நிறுவனம் வணிக ரீதியான குறி ஈட்டால் நிர்வகிக்கப்பட்ட தனியார் நிறுவனமாக மறு ஒழுங்கமைக்கப்பட்டு 'நிப்பான் ரெய்சோ கோ. லிமிட் என பெயர் மாற்றம் செய்யப்பட்டது. 1949 ல் டோக்கியோ பங்குச் சந்தையில் புதிய நிறுவனங்களின் பெயராக பட்டியலிடப்பட்டது. .1985 ஆம் ஆண்டில் நிப்போன் ரெய்சோன் நிச்சரி நிறுவனம் என பெயர் மாற்றப்பட்டது.

## மேற்கோள்கள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:ஜப்பானிய பொருளாதாரம்
பகுப்பு:டோக்கியோ பங்குச் சந்தையில் பட்டியலிடப்பட்டுள்ள நிறுவனங்கள்
மலைச் சவுக்கு

**மலைச் சவுக்கு** அல்லது **வெள்ளோக்கு** (Grevillia robusta) என்பது ஒரு மரமாகும். இது கூம்பு வடிவமும், பளிச்சென மின்னும் புறணியிலை போன்ற பிளவுகளுள்ள இலைகளும், மஞ்சள் நிறப் பூக்களும் உடைய அழகிய மரம். இது  புரோடியேசி குடும்பத்தைச் சார்ந்தது.  லண்டனிலுள்ள  ராயல் தோட்டக்கலை நிறுவனத்தை நிர்மாணித்தவர்களுள் ஒருவராகிய  ரைட்  ஆனரபிள் சார்லஸ் பிரான்சிஸ் க்ரேவில்லி என்பவரின் நினைவாக முதற்பெயர் சூட்டப்பட்டுள்ளது. இந்த க்ரிவில்லியா இனத்தில் பெரிய மரமாக மலைச் சவுக்கு இருப்பதால், இதற்கு ரோபேஸ்டா என்ற பெயரை இணைத்தனர். 
thumb|கிளைகளின் நுனியில் பூங்கொத்துகள்

#### பொது பண்புகள்
மலைச்  சவுக்கின் தாயகம் ஆஸ்திரேலியாவில் உள்ள குயின்ஸ்லாந்து மற்றும் நியூசவுத்வேல்ஸ் பகுதிகளாகும். இந்திய, ஸ்ரீலங்கா போன்ற நாடுகளில் மித வெப்பப் பகுதிகளில் பரவியுள்ளது. வட இந்தியாவில் டேஹ்ரடுன்பகுதியிலும், தென் இந்தியாவில் நீலகிரி, ஏற்காடு பகுதிகளிலும் வளர்கின்றன. கோவை மற்றும் பொள்ளாச்சி ஆகிய இடங்களில் சமவெளியிலும் வளர்கிறது.

மலைச் சவுக்கு, நெடிதுயர்ந்து வளரும். 18 முதல் 35 மீட்டர் உயரத்தையும் எட்டிடும்.  கூம்பு வடிவ தழையமைப்புடன் இருக்கும்.  பசுமை மாறா  மரமாகும். மரப் பட்டை சாம்பல் நிறமுடையது. இதன் இலைகள் புறணி இலைகளைப் போன்று. பல பிளவுகளுடன் இருக்கும்.  மாற்று இலைஅமைப்புடையது.  பிளவு இலைகள் 4 - 9செ. மீட்டர் நீளத்துடன் பல ஈட்டி போன்ற நாக்குகளையும் கொண்டிருக்கும்.  இலையின் மேற்புறம் நல்ல பச்சை நிறமாகவும், கீழ்ப்புறம்  வெள்ளி நிறத்தில் மென் மயிர்கள் அடர்ந்துமிருக்கும. சூரிய ஒளியில் இலைகள் அசையும் பொழுது அடிப்புறம் நன்கு  பளபளப்பாகப் பிரகாசிக்கும். அதன் காரணமாக, வெள்ளி ஓக் (சில்வர் ஓக் ) என்ற பெயரும் ஆங்கிலத்தில் ஏற்பட்டுள்ளது.

ஏற்காட்டில் ஆண்டிற்கு இரு முறை பூக்கிறது. பிற  இடங்களில் ஒரே ஒரு தடவை தான் பூக்கிறது.   பின்பு நீளமான தட்டையான நெற்றுக்கள் உருவாகும். இவை ஒருபுறமாகப் பிளந்து, விதைகள் சிதறும்.  ஒரு நெற்றில் 1 - 2 விதைகள் இருக்கும்.  1 செ.மீட்டர் அளவில் கோள வடிவமுடைய விதைகள் பழுப்பு நிறத்தில் சிறு இறக்கையுடனிருக்கும்.

#### பயன்கள்
1. காபி, தேயிலைத் தோட்டங்களுக்கு இலை சிறந்த தழை எருவாகும். இலைகளில் குயிராகிடல் (Queorachitol) மற்றும் அர்புடின் (arbutin) என்ற ஆல்கலாய்டுகள் உள்ளன.

2. மலர்களில் பீடா - கரோடின், லுடின் மற்றும் கிரிப்டோ சாந்தின் என்ற நிறமிகள் உள்ளன.

3. மரப்  பட்டையில், டானின் பொருள் உள்ளது.

4.மலைச் சவுக்கு மரம் பல்வேறு  மரச்சாமான்கள் செய்யவும், காகிதக் குழம்பு செய்யவும் ஏற்றது.

#### உசாத்துணைகள்
1.   Mani P.S & Kamala Nagarajan (1994). Valamtharum marangal - Part - 5, Chennai, New century book house pvt ltd.,

2.  Overseas-grown Australian Timber Species Retrieved on 11  2017.

வலது|thumb|இலைகள் மற்றும் பூக்கள்

#### மேற்கோள்கள்

பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:மரங்கள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
பகுப்பு:தமிழ்நாட்டின் தாவரங்கள்
விஜய் கேல்கர்

**விஜய் எல். கேல்கர்** *(Vijay L. Kelkar)* (பிறப்பு 15 மே 1942) ஓர் இந்தியப் பொருளாதார வல்லுநரும், கல்வியாளரும் ஆவார், இவர் இப்போது  புது தில்லியில் உள்ள ஒட்டாவா, இந்தியா வளர்ச்சி அறக்கட்டளையின் கூட்டமைவுகளின் பேரவை தலவர் ஆவார். இவர் ஜவானி சமூக முன்முயர்சி அமைப்பின் தலைவரும் ஆவார். ஜவானி என்பது மராட்டிய வணிக, தொழில், வேளாண் முன்முனைவு (MCCIA)அமைப்பாகும்  பூனாவில் இவர் ஆ.பி. புட்டபர்த்தி சார்ந்த சிறீசத்திய சாய் மைய அறக்கட்டளை உறுப்பினராக 2014 சனவரி 4 அன்றில் இருந்துவருகிறார். இவர் 2010 வரை நிதி ஆணையத்தின் தலைவராக இருந்தார்.
 இவர் 2010 வரை நிதி ஆணையத்தின் தலைவராக இருந்தார்.  இவர், முன்பு 2002 முதல் 2004 வரை நிதி அமைச்சரின் தொடக்கநிலை அறிவுரைஞராக இருந்தார்.   இவர் இந்தியப் பொருளியல் சீர்திருத்தத்தில் முதன்மையான பாத்திரம் வகித்துள்ளார்.  இதர்ௐஉ முபு இவர்,  1998 முதல் 1999 வரை இந்திய அரசு, நிதித்துறை செயலராக இருந்துள்ளார். 1999 இல், இவர் ந்தியா, வஙதேசம், பூட்டான், சிறிலங்கா பன்னாட்டுப் பண நிதியத்தில்(IMF) செயல் இயக்குநராக பதவி அமர்த்தம் பெற்றார்.

## தொடக்கநிலை  வாழ்க்கை
கேல்கர்  பூனே பி.கே. பொறியியல்கல்லூரியில் 1963 இல் பொறியியல் இளவல் பட்டமும்  அமெரிக்க மினசோட்டா பல்கலைக்கழகத்தில் 1965 இல் மூதறிவியல் பட்டமும் 1970 களில் கலிபோர்னியா பெர்க்லி பல்கலைக்கழகத்தில் பொருளாதார பிாிவில் முனைவர் பட்டமும் பெற்றார்.

## தொழில்
கேல்கர் இந்தியாவின் நிர்வாக பணியாளர்கள் கல்லூரி ஐதராபாத், பொருளாதார மேம்பாடு, நிர்வாக மையம், காத்மாண்டு, நேபாளம், தெற்கு ஆசியா நிறுவனம்,  ஐடல்பெர்கு பல்கலைக்கழகம், செருமனி, கலிபோர்னியா பல்கலைக்கழகம், பெர்க்லி ஆகியவற்றில் கற்றுக் கொண்டார்.

அவர் இந்திய அரசிலும் அதே போல் பன்னாட்டு அமைப்புகளிலும் பல்வேறு மூத்த நிலைப் பதவிகளை வகித்துள்ளார்:

* தலவர்,  இந்தியப் புள்ளியியல் நிறுவனம்
* தலைவர், CSIR-தொழில் தனியார் குழுமம் (www.csirtech.com)
* தலவர், தேசிய பங்கு வணிகம், இந்தியா வ-து
* தலவர், கூட்டமைவுகளின் பேரவை, Ottawa http://www.forumfed.org
* தலைவர்,  இந்திய வளர்ச்சி அறக்கட்டளை
* துணைத்தலைவர், பூனா பன்னாட்டு மையம்

### குழுக்கள்,  ஆணையங்கள் தலைமை
* .இந்தியாவில் PPP மீதான கேல்கர் குழு என்.சி.ஏ.டி. கூட்டு நிறுவனம் (90 இருக்கை தேசிய மக்கள் விமானம்)
*  மக்கள்குழுவை உருக்கும் திட்டக்குழு
* கேல்கர் அரும்பணிக்குழு.  இது இந்திய சரக்கு, சேவை வரிகளைத் தீர்மானித்தது 

## விருதுகள்
2011 ஆம் ஆண்டு சனவரியில் கேல்கருக்குப் பத்ம விபூசண் விருது வழங்கப்பட்டது.

## தனிப்பட்ட வாழ்க்கை
.விஜய் கேல்கர் திருமணம் செய்து கொண்டார். அவருக்கு ஒரு மகளுண்டு.

## மேற்கோள்கள்

பகுப்பு:1942 பிறப்புகள்
பகுப்பு:வாழும் மக்கள்
பகுப்பு:மராத்தியர்கள்
பகுப்பு:மகாராட்டிர அறிவியலாளர்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பிரெஞ்சு இஸ்ரேலியம்

**பிரெஞ்சு இசுரேலியம்** (*French Israelism*) அல்லது **பிராங்கோ-இஸ்ரேலியம்** (*Franco-Israelism*) என்று அழைக்கப்படும் பிரெஞ்சு வம்சாவளியைச் சேர்ந்தவர்கள் இசுரேலின் தொலைந்து போன பழங்குடியினரின் நேரடி வம்சாவளியைச் சேர்ந்தவர்கள் என்றும் மேலும் தாவீது அரசன் வழியில் நேரடியாக வந்த மெரேவிங்கியன் அரசமரபில் வந்தவர்கள் என்றும் நம்பப்படுகிறது.

பிரான்சில் தொலைந்து போன  பத்து பழங்குடியினரை பிரான்சில் கண்டு பிடிப்பதற்காகக் கூறிய முந்தைய அறிஞர்களில் ஒருவரான கூகினோட் எழுத்தாளரான சாக் அப்பாடி துன்புறுதப்பட்டதால் பிரான்சில் இருந்து வெளியேறி லண்டனில் தஞ்சமானர். அவரது முக்கியமான "தி ட்ரையம்ப் ஆப் பிராவிடன்ஸ்" (1723) இல் அவர் எழுதியது:

1960 களில் பியர் பிளேனார்ட் மற்றும் பிலிப் டி செரிஸி ஆகியோரால் உருவாக்கப்பட்ட சியோனி நிகழ்ச்சியைப் பற்றிய பிரசுரத்தை இக்கூற்றும்,  2003 இல் டா வின்சு கோடும்  அடித்தளமாக மாறியது.

## குறிப்புகள்

பகுப்பு:பிரான்சின் வரலாறு
பகுப்பு:யூத வரலாறு
பகுப்பு:போலி வரலாறு
பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
கும்பகோணம் வருவாய் கோட்டம்

**கும்பகோணம் வருவாய் கோட்டம்** என்பது இந்தியாவின், தமிழ்நாட்டின், தஞ்சாவூர் மாவட்டத்தில்  உள்ள ஒரு வருவாய் கோட்டம் ஆகும். இதில் கும்பகோணம், பாபநாசம், திருவிடைமருதூர் ஆகிய வட்டங்களை உள்ளடக்கியது.

## மேற்கோள்
* 

பகுப்பு:தஞ்சாவூர் மாவட்ட வருவாய் கோட்டங்கள்
டாகுகோட்

**டாகுகோட்** (*Takukot*) என்பது மத்திய நேபாளத்தின் கண்டகி பிரதேசத்தில் உள்ள கோர்கா மாவட்டத்தில் ஒரு கிராம அபிவிருத்தி குழுவாகும். 1991ல் நேபாள மக்கள் தொகை கணக்கெடுப்பின்போது, 4,234 மக்கட்தொகை கொண்ட இந்த நகரத்தில் 801 வீடுகள் இருந்தன. 

பால்குவில்சூர்யா ஜோதி மேல்நிலை பள்ளி டாகுகோட் வார்டு எண் 4ல் அமைந்துள்ளது. ஒவ்வொரு வார்டுகளிலும் முதன்மை பள்ளிகள் நிறுவப்படுகின்றன. வர்த்தக மற்றும் பிற நோக்கங்களுக்காக முக்கிய போக்குவரத்து மையம் பால்கு பஜார் ஆகும். ஹூரி கோலாவில் இருந்து ஹூரி கோலா மைக்ரோ ஹைட்ரோ திட்டமாக மிர்ஸ்கோ ஹைட்ரோ பவர் செயல்படுகிறது. 1, 2, 3, 4, 5, மற்றும் 6  வார்டுகளின் மக்கள் ஹைட்ரோ பவர் இடமிருந்து நன்மைகள் பெறுகின்றன. துணை சுகாதார மையம் பால்கு பஜாரில் அமைந்துள்ளது மற்றும் வார்டு அலுவலகமானது கொட்டொக்கின் வார்டு எண் 1 இல் அமைந்துள்ளது.

## மேற்கோள்கள்

பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
பகுப்பு:நேபாள ஊர்கள்
உட்கரு உறுப்பு

உட்கரு உறுப்பில் குரோமடின் வளை, (டிஎன்ஏ) உட்கருமணி (ஆர்என்ஏ ), நியூக்ளியோலஸ், உட்கரு திரவம் ஆகியவற்றைக் கொண்டுள்ளது. நியூக்ளியோலஸ்க்குள் உள்ள குரோமோடின் பொருள்களுக்கு  காரியோசோம் என்று பெயர்.  இந்த செல் மைட்டாசிஸ் செல் பிரிதலுக்கு உட்படாது.
## மேற்கோள்கள்

பகுப்பு:உயிரணுவியல்
திட்டமிட்ட கற்றல்

**திட்டமிட்ட கற்றல்** (*Programmed learning*) என்பது ஒரு ஆராய்ச்சி அடிப்படையிலான கற்றல் முறை ஆகும். இது கற்பவர்களுக்கு வெற்றிகரமாக பயன்படும் முறை.இந்த முறையானது பல்வேறுபட்ட உளவியலாளர்கள் மற்றும் கல்வியாளர்களின் ஆய்வுகளால் வழி நடத்தப்படுகிறது. கற்றல் பொருள் என்பது ஒரு வகையான பாடநூல் வடிவிலோ அல்லது கற்பித்தல் இயந்திர வடிவிலோ அல்லது கணினி வடிவிலோ இருக்கலாம். இந்த கற்றல் பொருளானது கற்பிக்கப்பட அல்லது கற்க வேண்டிய பாடப்பொருளை ஒரு தருக்கரீதியான அல்லது சோதித்தறியப்பட்ட வரிசையில் வழங்குகிறது. இதன் பாடப்பொருள் சிறிய படிநிலைகளில் சிறு சிறு பகுதிகளாக வழங்கப்பட்டுள்ளது.  ஒவ்வொரு படியினையும் முடித்தபிறகு,புரிந்துகொள்ளலை மதிப்பீடு செய்வதற்கான கேள்விகள் இருக்கின்றன. உடனடியாக சரியான பதில்களும் காட்டப்படுகின்றன. இதன்மூலம் கற்பவர்கள், கற்கும்  ஒவ்வொரு படிநிலையிலும் பதிலளிக்கவும், தாங்கள் கற்றுக்கொண்ட அளவை மதிப்பிடவும் முடிகிறது..

திட்டமிட்ட கற்றலை முன்கூட்டியே ஊகித்த எட்வர்ட் லீ தார்ண்டைக் 1912-இல் இவ்வாறு குறிப்பிடுகிறார்:

"தார்ண்டைக், அவரது கருத்துக்களைக் கொண்டு மேற்பட்டு எதுவும் செய்யவில்லை. ஆனால், இவ்வாறான முதலாவது கற்றல் இயந்திரத்தை 1926-ஆம் ஆண்டில் சிட்னி. எல். பிரேசி உருவாக்கினார். முதலில் சுய மதிப்பீட்டு முறையாகத் துவங்கிய இது... அதனது கற்பிக்கும் திறனையும் வெளிப்படுத்தியது" 

## மேற்கோள்கள்

## வெளி இணைப்புகள்
*Page at lrs.ed.uiuc.edu

பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
பகுப்பு:கற்றல்
தஞ்சாவூர் மருத்துவக் கல்லூரி

**தஞ்சாவூர் மருத்துவக் கல்லூரி** (*Thanjavur Medical College*) இந்தியாவின் தமிழ்நாட்டில் தஞ்சாவூர் மாவட்டத்தின் தலைநகரான தஞ்சாவூரில் அமைந்துள்ளது. இது சென்னையில் அமைந்துள்ள டாக்டர் எம். ஐி. ஆர். மருத்துவப் பல்கலைகழகத்தின் கீழ் இயங்கிக் கொண்டிருக்கிறது. இது தமிழகத்தில் உள்ள மிகப் பழமையான மருத்துவக் கல்லூரிகளில் ஒன்று.

## வரலாறு
இந்த மருத்துவக் கல்லூரிக்கான அடிக்கல் அன்றைய இந்தியாவின் குடியரசுத் தலைவர் டாக்டர் ராஐேந்திர பிரசாத்தால் 1958இல் நடப்பட்டது. நிதி மற்றும் கல்லூரி அனுமதி அன்றைய தமிழக முதல்வர் காமராசரால் வழங்கப்பட்டது. அப்பொழுது சட்டமன்ற உறுப்பினராக இருந்த பரிசுத்தம் நாடார் கல்லூரிக்கான வைப்பு நிதியையும் அளித்து கல்லூரி கட்டுமானத்திற்காக மன்னர் சரபோஜி அரசுக் கல்லூரிக்கு வழங்கப்பட்ட நிலத்திலிருந்து 89 ஏக்கர் நிலத்தை அளித்தார்.

## பயனாளிகள்
தஞ்சாவூர், அரியலூர்; நாகப்பட்டினம், திருவாரூர் மற்றும் புதுக்கோட்டை மாவட்டங்களின் மருத்துவத் தேவைகளை பூர்த்தி செய்கிறது. இது தமிழ்நாடு மருத்துவக் கல்வி இயக்ககம் மூலமாக தமிழ்நாடு அரசால் நிறுவப்பட்டு செயல்பட்டு வருகிறது.

## விரிவாக்கம்
650 படுக்கைகளுடன் 1960-ல் தொடங்கப்பட்ட இந்தக் கல்லூரி 300 படுக்கைகளுக்கு மேல் கொண்ட மருத்துவமனையுடன் மருத்துவ உயர் படிப்பு மற்றும் ஆராய்ச்சி நிறுவனமாக உருவெடுத்தது.

## மேற்கோள்

பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழ்நாட்டு மருத்துவக் கல்லூரிகள்
பகுப்பு:தஞ்சாவூர் மாவட்ட பல்கலைக்கழகங்களும் கல்லூரிகளும்
பகுப்பு:தமிழ்நாடு டாக்டர் எம்.ஜி.ஆர். மருத்துவப் பல்கலைக்கழக இணைவுக்கல்லூரிகள்
கீசாவின் பெரிய ஸ்பிங்ஸ்

thumb|250px|கீசாவின் பெரிய ஸ்பிங்ஸ், எகிப்து
**கீசாவின் பெரிய ஸ்பிங்ஸ்** எகிப்து நாட்டின் கீசா நகரத்தில் நைல் ஆற்றின் மேற்குக் கரையில் உள்ள பாதி மனித உருவம் கொண்ட ஒரு பெரிய ஸ்பிங்ஸ் சிலையாகும். இது உலகில் உள்ள ஒரே கல்லால் ஆன மிகப்பெரிய சிலைகளில் ஒன்றாகும். இது பண்டைய எகிப்தியர்களால் கி.மு. மூன்றாம் ஆயிரமாண்டு அளவில் கட்டப்பட்டிருக்கலாம் என்று கருதப்படுகிறது.

நூறு ஆண்டுகளுக்கு முன்புதான் இந்தச் சிலையின் முழு உருவமே வெளியே தெரிய வந்தது. அதற்கு முன்பு வெறும் தலை மட்டுமே வெளியே தெரிய, உடல் பாகம் மணலால் மூடப்பட்டிருந்தது. இந்த ஸ்பிங்ஸ் சிலை உண்மையில், தாடியுடன் இருந்தது. அந்தத் தாடி சிதலம் அடைந்தது. அப்படி சிதைந்து விட்ட தாடியின் பகுதிகள் கெய்ரோ அருங்காட்சியத்தில் பாதுகாக்கப்பட்டு வருகின்றன. அண்மையில், சிலையின் கால் பகுதிகள் மற்றும் விரங்கள் போன்றவை புதுப்பிக்கப்பட்டன.

கிரேக்கத் தொன்மைக் கதைகளில் சிங்க உருவமும் மனிதப் பெண்ணின் தலையும் கொண்டு மிருகத்துக்கு "ஸ்பிங்ஸ்' என்று பெயர். இந்தக் கிரேக்கக் கதைகளில் ஸ்பிங்ஸ் மிருகம் கேட்கும் புதிர்களுக்குப் பதில் சொல்லாவிட்டால், அது அவர்களை விழுங்கி விடுமாம். எகிப்தில் ஸ்பிங்ஸ் சிலைகளில் ஆண் தலையாக வடிவமைக்கப்பட்டு, இருக்கும். அரசர்களின் கல்லறைகள், கோயில்கள் போன்றவற்றிற்குப் பாதுகாப்பாகவே, இந்த ஸ்பிங்ஸ் சிலைகளை எகிப்தியர்கள் அமைத்திருந்தனர்.

எகிப்தில் இந்தச் சிலை அமைக்கப்பட்டபோது, இதன் பெயர் என்னவென்று தெரியாது. ஒவ்வொரு காலகட்டத்தில் பல்ஹிப், பில்ஹா, சுழல் ஹோல் ஹோர் எம் அக்ட் என்றெல்லாம் அழைக்கப்பட்டிருக்கிறது. எகிப்து அரசாங்கத்தின் ஆவணங்கள், தபால் தலைகள், காசுகள் போன்றவற்றில் உட்புற சிலையில் உருவம் பயன்படுத்தப்படுகிறது.
## மேற்கோள்கள்


பகுப்பு:எகிப்திய நாகரிகம்
பகுப்பு:எகிப்தின் வரலாறு
பகுப்பு:எகிப்தியக் கட்டிடக்கலை
அன்சிலிஸ்டீஸ் பெராபியாக்குடஸ்

**அன்சிலிஸ்டீஸ் பெராபியாக்குடஸ்** செராம்பைசிடே  குடும்பத்தைச் சேர்ந்த வண்டு இனம் ஆகும். 1970 இல் ப்ரூனிங்கால் விவரிக்கப்பட்டது.

## மேற்கோள்கள்

பகுப்பு:வண்டுகள்
கிழக்கு சமூகவியல் சங்கம்

கிழக்கு சமூகவியல் சங்கம் "சமூகவியல் புலமைப்பரிசில் மற்றும் அறிவுறுத்தலில் சிறந்து விளங்கும்" நோக்கம் கொண்ட ஒரு இலாப நோக்கமற்ற அமைப்பாகும். இது ஒரு மதிப்பாய்வு செய்யப்பட்ட பத்திரிகையை (சமூகவியல் கருத்துக்களம்) வெளியிடுகிறது. மற்றும் ஒரு ஆண்டு கல்வி மாநாடு, கிழக்கு சமூக சமுதாய சங்கத்தின் வருடாந்தர கூட்டம் ஆகியவற்றை வெளியிடுகிறது. 

## வெளி இணைப்புகள்
* Homepage

பகுப்பு:சமூகவியல்
குரோவ் ரன்

**குரோவ் ரன்** *(Crow Run)* என்பது அமெரிக்காவின் மாநிலமான மேற்கு வர்சீனியாவில் ஓடும் ஓர் ஓடையாகும் . 

இந்தியர்களால் கொல்லப்பட்ட சே.சே.குரோவ் என்ற ஒரு முன்னோடி வேட்டைக்காரரின்  பெயரால் இவ்வோடை அழைக்கப்படுகிறது .

## குறிப்புகள்

பகுப்பு:மேற்கு வர்ஜீனியா
காகிதப் பொறி

இந்தியாவில் முதன்முதலாகக் காகிதம் செய்யும் பொறி கல்கத்தாவில் சொரம்பூர் என்னும்இடத்தில் தான் அமைக்கப்பட்டது. இதனைஅமைத்தவர் முனைவர் காரே என்பவர் ஆகும். இவர் 1830 ஆம் ஆண்டில் காகிதப் பொறி முதன் முதலாக இந்திய மண்ணில் இயங்கவைத்தார். இந்தியாவில் பெரிய காகித ஆலை பல இருப்பினும் மத்தியப்பிரேதசம் அம்லாவில் அமைந்துள்ள ஆலை குறிப்பிடத்ததாகும்.அதை விட தற்போது புகளுரில் அமைக்கப்பட்ட காகித ஆலை ஆசியாவிலேயே மிகப்பெரிய தொழிற்சாலையாகும்.இந்தியாவில் மட்டும் 58 காகித் ஆலைகள் உள்ளன.இவை ஆண்டுதோறும் 950,000 டன்கள் காகிதத்தை உற்பத்தி செய்கின்றன.காகிதம் தயாரிக்க பருத்தி,லினன், சிலமரங்கள், எஸ்பாா்டோ் புல், ஆல்ஃபாபுல், வைக்கோல், சணல், மூங்கில், கருப்பாங்கழி மதலான பொருள்கள் பொிதும் பயன்படுகின்றன.

## மேற்கோள்கள்

பகுப்பு:காகிதம்
ஆஸ்பால்ட்

**ஆஸ்பால்ட்** (*Asphalt*) என்பது கருப்பு அல்லது கரும்பழுப்பு நிறமுள்ள ஒரு தாது ஆகும். இது இயற்கையாக பல இடங்களில் கிடைக்கிறது.  மேற்கு இந்தியத் தீவிலுள்ள டிரினிடாட் என்னுமிடத்தில் 100 ஏக்கர் பரப்பிற்கு 285 அடி ஆழம்  வரை பரவியுள்ளது.  டிரினிடாட் உலகத்தில் அதிகமாக ஆஸ்பால்ட் கிடைக்கும் இடங்களில் ஒன்று.  சாலை போடப்பயன்படும் `*தார்* என்று நாம் வழங்கும் சொல் இதையே குறிக்கிறது. பெட்ரோலியம் தாதுவைக் காய்ச்சி வடித்தால் அடியில் தங்கும் உபபொருளும் இதுவே.  இம்மாதிரியாகக் கிடைக்கும்.  ஆஸ்பால்ட் அமெரிக்காவில் அதிக அளவில் உற்பத்தியாகிறது.

கருங்கல்லை உடைத்துத் தூளாக்கி அத்துடன் சுமார் 12-ல் ஒரு பங்கு ஆஸ்பால்ட்டை கலக்கிறார்கள்.  சுமார் 2000 C அளவிற்குச் சூடுபடுத்தி நன்றாகக் கலந்து சாலையின் மேல் பரப்பி உருளையைக் கொண்டு அமுக்கிச் சமப்படுத்துகிறார்கள்.  குளிர்ந்தவுடன் சாலை பயன்படுத்தத் தயாராகிவிடுகிறது.

ஆஸ்பால்ட் நீரை எதிர்க்கும் தன்மை வாய்ந்தது. எனவே கூடாரங்களின் மீதும் வண்டிகளின் மீதும் போர்த்தும் தார்ப்பாலின் போர்வைகள் ஆஸ்பால்டைக் கொண்டு தயாரிக்கப்படுகிறது. நீர் ஒழுக்கு இல்லாமலிருக கூரைகளின் மீது ஆஸ்பால்டை பூசுவதும் உண்டு. பல ஆயிரம் ஆண்டுகளுக்கு முன்பே பாபிலோனிய நகரத்து சாலைகளில் ஆஸ்பால்ட்டை பயன்படுத்தியுள்ளனர் என்பது குறிப்பிடத்தக்கது.

## மேற்கோள்கள்

பகுப்பு:படிக உருவமற்ற திண்மங்கள்
பகுப்பு:கட்டிடப் பொருட்கள்
பகுப்பு:வேதிக் கலவைகள்
இந்திய இயற்பியல் இதழ்

**இந்திய இயற்பியல் இதழ்** (*Indian Journal of Physics*) என்பது இந்தியாவில் இருந்து வெளியாகும் சக மதிப்பாய்வு மாத ஆய்விதழ் ஆகும். இந்திய அறிவியல் வளர்ச்சிக் கழகம் இதனை இசுபிரிங்கர் பதிப்பகத்தினூடாக வெளியிட்டு வருகிறது. 1926 ஆம் ஆண்டில் சர் ச. வெ. இராமன் இதனை நிறுவினார். பயன்முறை இயற்பியல், செயன்முறை இயற்பியல், கோட்பாட்டு இயற்பியல் ஆகிய தலைப்புகளில் ஆய்வுகளை வெளியிடுகிறது. இதன் தலைமை தொகுப்பாசிரியர் சுபாம் மஜும்தார் ஆவார்.

*[[ஆய்விதழ் மேற்கோள் அறிக்கைகள்|ஆய்விதழ் மேற்கோள் அறிக்கைகளின்]]* படி, *இந்திய இயற்பியல் ஆய்விதழுன்* தாக்க காரணி 2020 இல் 1.947 ஆக இருந்தது.

## மேற்கோள்கள்

## வெளி இணைப்புகள்
* 

பகுப்பு:இயற்பியல் ஆய்விதழ்கள்
பகுப்பு:ஆங்கில அறிவியல் ஆய்விதழ்கள்
பகுப்பு:இந்திய இதழ்கள்
தீப்தி சர்மா

**தீப்தி பகவான் சா்மா** (*Deepti Bhagwan Sharma*, பிறப்பு: ஆகஸ்டு 24, 1997) இந்திய மகளிா் அணி துடுப்பாட்டக்காரர் ஆவார். உத்திரபிரதேசத்தில் உள்ள சகாரன்புா் என்ற இடத்தில் 1997 ஆகத்து 24 அன்று பிறந்தார். இவர் தென் ஆப்பிாிக்காவில் 2014 நவம்பா் 28 அன்று நடைபெற்ற மகளிருக்கான ஒரு நாள் உலக அளவிலான துடுப்பாட்டப் போட்டியில் கலந்து கொண்டாார். இவர் இடக்கை மட்டையாளராகவும், வலக்கை ஆஃப் ஸ்பின் பந்து வீச்சாளராகவும் உள்ளாார்.

2017 மே 15 அன்று அயா்லாந்துக்கு எதிராக நடந்த அகில நாடுகளுக்கு இடையே மகளிருக்கான ஒருநாள் போட்டியில் சா்மா - புனம் ரட் உடன் தொடங்கிய பார்ட்னர்சிப் ஆட்டத்தில் 320 ஓட்டங்களில் 188 ஓட்டங்கள் குவித்து ஒரு புதிய உலக சாதனையைப் படைத்தாார். இந்தச் சாதனை ஏற்கெனவே இங்கிலாந்தைச் சேர்ந்த சாரா டெய்லர் - கரோலின் அட்கின்ஸ்  ஆகியவர்களின் 229 மகளிருக்கான உலக சாதனையை முறியடித்தது. மேலும் ஏற்கெனவே  அகில உலக  அளவில் ஒரு நாள் போட்டியில் இருந்த ஆண்களின் சாதனையான 286 (இலங்கை அணியின் உபுல் தரங்கா - சன்னத் ஜெய சூா்யா ஜோடி)யையும் முறியடித்தது.

## மேற்கோள்கள்

பகுப்பு:1997 பிறப்புகள்
பகுப்பு:வாழும் மக்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:இந்தியத் துடுப்பாட்டக்காரர்கள்
தீரன் நகர்

**தீரன் நகர்** திருச்சி அருகில் உள்ளது. இந்தப் பகுதியின் பக்கத்தில் பிராட்டியூர்  வருகிறது.திருச்சி மாநகராட்சியின் வார்டு எண் 40 என குறிப்பிடப்படுகிறது. தீரன் நகர் குடியிருப்புப் பகுதி மற்றும் போக்குவரத்து பணிமனையைக் கொண்டுள்ளது. சுதந்திரப் போராட்ட வீரர் தீரனின் நினைவாக விளங்குகிறது. தேசிய நெடுஞ்சாலை 45இல் (திருச்சி-சென்னை) அமைந்துள்ள தீரன் நகரில் கிட்டத்தட்ட 500 முதல் 600 குடும்பங்கள் உள்ளன. 

## மேற்கோள்கள்

பகுப்பு:திருச்சிராப்பள்ளியின் சுற்றுப்புறங்களும் புறநகரங்களும்
பன்னாட்டு மாவுப்பொருள் ஆராய்ச்சி நிறுவனம்

**பன்னாட்டு மாவுப்பொருள் ஆராய்ச்சி நிறுவனம்** (*International Starch Institute*) என்பது டென்மார்க்கில் அமைந்துள்ள ஒரு பன்னாட்டு ஆராய்ச்சி நிறுவனமாகும். இது  டென்மார்க் பல்கலைக் கழக வளாகத்தில், ஆர்ஹஸ்டேனிஷ் மாவுச்சத்து தொழிற்சாலையின் அருகில் அமைந்துள்ளது. டென்மார்க்கின் சுற்றுச் சூழலியல் துறையுடன் இணைந்து இந்நிறுவனம் வாழைப்பழச் சாற்றினை மறுசுழற்சி செய்யும் ஆய்வை மேற்கொண்டது. அவ்வாய்வின் விளைவாக, பழச்சாறு செயற்கை உரமாகப் பயன்படக் கூடியதென்பது அறியப்பட்டது.

பன்னாட்டுச் சந்தையில் வாழை மாவுப்பொருள் அறிமுகமானது. உணவுப் பதப்படுத்துதலில் ஒட்டுவிப்பானாகவும், தன்மைப்படுத்துவானாகவும் செயல்படுகிறது.

## மேற்கோள்

## வெளியிணைப்புகள்
*அதிகாரப்பூர்வ இணையதளம்

பகுப்பு:துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:டென்மார்க்
மெட்ரிக் வெளி

## வரையறை
ஒரு மெட்ரிக் வெளி  என்பது ஒரு வரிசைப்படுத்தப்பட்ட ஜோடி  ஆகும். இங்கே  ஒரு கணம், மற்றும்   சார்பு(செயல்பாடு)
: 
எந்த , -ம் பின்வரும் பண்புகளை நிவர்த்தி செய்யுமாறு அமைய வேண்டும்:
: 
முதல் நிலையில் இருந்து பின்வருமாறு மற்ற மூன்று. என்பதால் எந்த :
: 
மேலும் செயல்பாடு d என்பது தூரச் செயல்பாடு அல்லது வெறுமனே தூரம் என்றழைக்கப்படுகின்றது . 

## உதாரணங்கள் மெட்ரிக் இடங்கள்

## குறிப்புகள்

பகுப்பு:பகுவியல்
பகுப்பு:இடவியல்
பூட்டான் திட்ட நேரம்

**பூட்டான் திட்ட நேரம்** (*Bhutan Time-BTT*) என்பது பூட்டான் நேர மண்டலத்தின் அடிப்படையில் பூட்டான் முழுவதும் கடைப்பிடிக்கக்கூடிய நேரத்தைக் குறிப்பது ஆகும். இது உலகளாவிய நேர ஒருங்கிணைப்பு  (UTC + 6) க்கு  +6: 00 [மணிக்கு] முன்னால் உள்ளது. இதனைக் கணக்கிடுவதற்கு [பூட்டான் பகலொளி நேரத்தைக் கவனத்தில் கொள்ளவில்லை.

## இணைய ஒதுக்கீடு எண்கள் ஆணைய நேர மண்டல தரவுத்தளம்
இணைய ஒதுக்கீடு எண்கள் ஆணையத்தின் (IANA time zone database-IANA) நேர மண்டல தரவுத்தளக் கோப்பில் பூட்டானுக்கான நேர மண்டலம் குறிப்பிடப்பட்டுள்ளது. இது ஆசியா/திம்பு என பெயரிடப்பட்டுள்ளது.

## மேலும் காண்க
*வங்காளதேச சீர் நேரம்

## மேற்கோள்கள்

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:பூட்டானின் புவியியல்
பகுப்பு:நாடு வாரியாக நேர வலயங்கள்
ஜெரார்ட் ஏகன்

**ஜெரார்ட் எகன்** (Gerard Egan) என்பவர் 1970 களில் அபிவிருத்தி சார்ந்த வள நிறுவனத்தை நிறுவியவராவார். இவர் இசுக்கொட்லாந்தின், கிளாஸ்கோவில் பிறந்தவர் ஆவார். 2005 ஆம் ஆண்டு வரை, ஜெரார்ட் எகன்  சிகாகோவின் லொயோலா பல்கலைக்கழகத்தில் நிறுவன அபிவிருத்தி மையத்திற்கான நிறுவன ஆய்வுகள் மற்றும் உளவியல் மற்றும் திட்ட இயக்குநராக பேராசிரியராக இருந்தார்.

## மேற்கோள்கள்

பகுப்பு:வாழும் மக்கள்
பகுப்பு:இசுக்காட்லாந்து அறிவியலாளர்கள்
பகுப்பு:1930 பிறப்புகள்
நைலான் கயிறு யுக்தி

**நைலான் கயிறு யுக்தி** (*Nylon rope trick*) என்பது படிமுறை வளா்ச்சி பலபடியாக்கல் வினையின் சில அடிப்படை வேதியியல் கொள்கைகளை விளக்கும் ஒரு அறிவியல்பூா்வமான செய்துகாட்டல் ஆகும். இது மாணவா்களுக்கும் இதர பாா்வையாளா்களுக்கும் செயற்கை பலபடி தயாாித்தலில் ஒரு கைதோ்ந்த செய்துகாட்டல் அனுபவத்தை அளிக்கிறது.

நைலான் கயிறு யுக்தியில் பொதுவாக அலிபாட்டிக் டை அமீனின் நீா்கரைசலும், அலிபாட்டிக் டை அமில குளோரைடு கரைசலும் (நீாில் கரையாத ஒரு கரைப்பானில் உருவாக்கப்பட்ட கரைசலோடு) நைலான் வகையான ஒரு செயற்கை பாலியமைடினைத் தருமாறு பயன்படுத்தப்படுகிறது. பொதுவாக நைலான் 610 பயன்படுhttps://www.facebook.com/MahalingamRethinavelத்தப்படுகிறது. இதில் ஹெக்சாமெத்திலின் டை அமீனானது 0.40 மோல்கள்/ டெசிலிட்டா் செறிவு உடைய நீாில் கரைக்கப்படுகிறது.  செபக்காயில் குளோரைடும் சைக்ளோ ஹெக்சேன் (0.15 மோல்கள்/ டெசிலிட்டா் -செறிவு உடைய) சேர்ந்த கரைசலானது நீா் கரைசலின் மேல் பரப்பிவிடப்படுகிறது. இந்த வினையானது கண்ணாடி குடுவையில் நிகழ்த்தப்படுகிறது.  நைலான் 610 பலபடியானது நீா் மற்றும் சைக்ளோஹைக்சேன் படலத்திற்கிடையில் ஒரு நெகிழ்வான படலமாக உருவாகும் வண்ணம் இந்த கரைசலானது கிளரப்படவில்லை. இது ஒரு இடைமுகபலபடி வினையாகும். சோதனையாளா், பலபடி படலமானது கயிறு அல்லது இழை வடிவில் கிடைத்திடுமாறு சோதனைக் கலனின் மேல் உள்ள ஒரு சுழலும் கம்பியின் மேல் சேகாிக்கிறாா். இவ்வாறு நீா் மற்றும் சைக்ளோ ஹெக்சேன் படலத்திற்கிடையில் பலபடி உருவாக உருவாக சுழலும் கம்பியின் மேல் தொடா்ச்சியான கயிறாக சேகாிக்கப்படுகிறது.  நைலான் 66 என்ற பலபடியும் இவ்வாறே ஆய்வகத்தில் உருவாக்கப்படுகிறது.

நைலான் கயிறு உத்தி செயல்முறையை நடத்துவதற்கான பிரதிநிதித்துவ நடைமுறைகள் மற்றும் உபகரணங்கள் பட்டியல்கள் நிறைய எழுத்துவடிவிலான விளக்கங்கள் நடைமுறைகளில் கிடைக்கின்றன.

இந்த நைலான் கயிறு யுக்தியானது அமொிக்க வேதியியலா் ஸ்டீபனிவோலெக் என்பவரால் அறிவியல் நிரூபனமாக உருவாக்கப்பட்டது.

## படக்காட்சியகம்

File:Nylon.jpg|link=https://en.wikipedia.org/wiki/File:Nylon.jpg|நைலன்-66
File:Nailoni_süntees_1.JPG|link=https://en.wikipedia.org/wiki/File:Nailoni_s%C3%BCntees_1.JPG|நைலான் தயாரிக்கப் பயன்படுத்தும் கரைசல்நிறங்காட்டிச் சாயமானது இது இளஞ்சிவப்பு நிறல்தில் காணப்படுகிறது.
File:Nailoni_süntees_2.JPG|link=https://en.wikipedia.org/wiki/File:Nailoni_s%C3%BCntees_2.JPG
File:Nailoni_süntees_3.JPG|link=https://en.wikipedia.org/wiki/File:Nailoni_s%C3%BCntees_3.JPG|2012 ஆகத்து மாதத்தில் எக்சுஆய்வகத்தில் குழந்தைகளால் தொகுக்கப்பட்ட நைலான் இழை


## மேற்கோள்கள்

பகுப்பு:வேதியியல்
பகுப்பு:வேதியியல் பரிசோதனைகள்
பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
தேவதாஸ் தேவபிரபாகரா

**தேவதாஸ் தேவபிரபாகரா** (*Devadas Devaprabhakara*) (1932-1978) ஒரு இந்திய கரிம வேதியியலாளர் ஆவார். இவர் இந்திய அறிவியல் கழகத்தின் வேதியியல் துறையில் பேராசிரியராக இருந்தார். இவர் சுழற்சி அல்லீன்கள் மற்றும் நடுத்தர வளையம் பற்றிய ஆய்வுகளுக்காக அறியப்பட்டார்.

வளைய அல்லீன்கள் மற்றும் நடுத்தர வளைய டையீன்களின் ஒடுக்கம், அவற்றின் குறைப்பு, நீர்போரேற்றல் மற்றும் மாற்றியமாக்கல் பற்றிய இவரது ஆராய்ச்சிகள் மற்றும் பல சுழற்சி நீர்க்கரிமங்களின் தொகுப்பு ஆகியவை அடி மூலக்கூறுகளின் புரிதலை பகுத்தறிவதில் உதவியது. தனது ஆராய்ச்சி முடிவுகளை ஒப்பார்க்குழு மீளாய்வு செய்யக்கூடிய கட்டுரைகளாக வெளியிட்டார். பல சக மதிப்பாய்வு செய்யப்பட்ட கட்டுரைகள் மூலம் இவர் தனது ஆய்வுகளை வெளியிட்டார். இந்திய அறிவியல் அகாடமியின் இன்லைன் களஞ்சியம் அவற்றில் 48 பட்டியலிடப்பட்டுள்ளது. இந்திய அறிவியல் கழகத்தின் தேர்ந்தெடுக்கப்பட்ட உறுப்பினராகவும் இருந்தார். விஞ்ஞான ஆராய்ச்சிக்கான இந்திய அரசாங்கத்தின் உச்ச நிறுவனமான அறிவியல் மற்றும் தொழிலக ஆய்வு மன்றம், 1976 ஆம் ஆண்டில் இவருக்கு அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நாகர் விருதினை இவரது இரசாயன அறிவியலுக்கான பங்களிப்புகளுக்காக வழங்கி கெளரவித்தது.  

## இறப்பு
12 ஜனவரி 1978ல் தனது 38ஆவது வயதில் இவர் காலமானார்.
## உசாத்துணை
https://en.wikipedia.org/wiki/Devadas_Devaprabhakara
## மேற்கோள்கள்

## வெளி இணைப்புகள்
* 

பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
பகுப்பு:இந்தியக் கரிம வேதியியலாளர்கள்
பகுப்பு:1932 பிறப்புகள்
பகுப்பு:1978 இறப்புகள்
சிவகுமார் ராய்

**சிவா குமார் ராய்** (Shiva Kumar Rai) என்பவர் நாவலாசிரியர், சிறுகதை எழுத்தாளர், கவிஞர், அரசியல்வாதி ஆவார். இவர் சாகித்திய அகாதமி விருது பெற்றவர். இந்த விருதை தனது கதைகள், கஹாரேய்க்காக 1978ஆம் ஆண்டு பெற்றார்.

## வாழ்க்கை வரலாறு
சிவா குமார் ராய் 1919ஆம் ஆண்டு ஏப்ரல் 26 அன்று சிக்கிமில் உள்ள ரொனொக்கில் பிறந்தார். இவரின் தந்தை தோஜ்பீர் ராய். சிவா குமார் ராய் தனது கல்வியை புசுபராணி நடுநிலைப்பள்ளியில் தொடங்கி டார்ஜீலிங் அரசுப் பள்ளியில் முடித்தார். இளங்கலைப் பட்டத்தினை டார்ஜீலிங்கில் உள்ள தூய ஜோசப் கல்லூரியில் முடித்து, 1942ஆம் ஆண்டு கொல்கத்தா, தூய சவேரியார் கல்லூரியில் மேற்படிப்பினைத் தொடங்கினார். இந்நேரத்தில் தீவிர அரசியலில் ஈடுபட்டார். 1948ஆம் ஆண்டு ஜொர்புங்கலா சட்டமன்ற உறுப்பினராகத் தேர்ந்தெடுக்கப்பட்டார். 1952 முதல் 1957 வரை மேற்கு வங்க தொழிலாளர் நல அமைச்சராக இருந்தார். இவர் 22 சூலை 1995 ஆம் ஆண்டில் இறந்தார்.

## இலக்கியம்
1930களில் கல்லூரியில் படிக்கும்போது தனது எழுத்துப் பணியினைத் தொடங்கினார். முதலில் பன்சாரி என்ற தலைப்பில் ஒரு இளைஞர் இதழை தொடங்கினார். 1956ஆம் ஆண்டு இவரது கதையின் தொகுப்பு நூல்கள் வெளியிடப்பட்டது. இது 1969-ல் ரத்னஷரி என்ற கெளரவ விருதை வென்றது. இவரது சிறுகதைகளில் தொகுப்பு 1978-ல் சாகித்திய அகாடமி விருதை வென்றது.
 
### இலக்கியப் படைப்புகள்
* தாஃபி சரி (1954)
* தக் பங்லா(1957)
* கஹரேய் (1976)
* எல்லைப்புறம் (1956)
* யாத்ரா (1956)
* பரா டின்னர் (1978)
* சிவகுமார் ரா கா காத் கதா (1994)

## மேற்கோள்கள்

பகுப்பு:துப்புரவு முடிந்த திருநெல்வேலி மாவட்ட ஆசிரியர்கள் தொடங்கிய கட்டுரைகள்
பகுப்பு:மேற்கு வங்காள அரசியல்வாதிகள்
பகுப்பு:சாகித்திய அகாதமி விருது பெற்றோர்
காணாதுகண்டான்

**காணாதுகண்டான்** (Kanathukandan) என்பது தமிழ்நாட்டின், கடலூர் மாவட்டம், விருதாச்சலம் வட்டத்தில் உள்ள கிராமமாகும். இது விருத்தாச்சலம் - நெய்வேலி சாலையில் ஐந்தாவது கிலோமீட்டரில் உள்ளது. இந்த ஊர் மாவட்டத் தலைநகரான கடலூரில் இருந்து 65 கி.மீ. தொலைவிலும், விருதாச்சலத்தில் இருந்து 5 கி.மீ. தொலைவிலும், மாநிலத் தலைநகரான சென்னையில் இருந்து 236 கி.மீ தொலைவிலும் உள்ளது. இந்தக் கிராமத்தில் முந்நூறுக்கும் மேற்பட்ட குடும்பங்கள் வசிக்கிறன. இவர்களின் பிரதான தொழில் விவசாயம் ஆகும்.

இந்க கிராமத்தில் உள்ள பெண்களின் கழுத்தில் தாலிக் கயிறு, தாலிச் சங்கிலி போன்றவற்றை மட்டுமே ஆணிகின்றனர் ஆனால் தாலி அணிவதில்லை. திருமணத்தின்போது தாலி கட்டியே திருமணம் செய்துகொள்கிறார்கள். ஆனால் திருமணத்துக்குப் பிறகு, குடும்பம் தழைக்க விரைவில் ஒரு வாரிசை வேண்டி பிடாரி அம்மனை வேண்டிக்கொள்கின்றனர். வேண்டுதல் நிறைவேறியதும். அதற்குக் காணிக்கையாக, குழந்தை பிறந்ததும் தாலியை தனியாகப் பிரித்துக் கடையில கொடுத்து பொட்டாக அடித்து பிடாரி அம்மனுக்கு போட்டுவிடுவர்.

பிறக்கும் குழந்தையும், கணவனும் நோய் நொடி இல்லாமல் வாழவேண்டுமென்று பிடாரியை வேண்டிக்கொண்டு அதற்கு காணிக்கையாக கணவன் அணிவித்த தாலியை செலுத்துவதால் அதன்பிறகு இவர்கள் தாலி போடுவதில்லை வெறும் கயிறோ சங்கிலியோ தான் கழுத்தில் அணிவர்.
## மேற்கோள்கள்

பகுப்பு:கடலூர் மாவட்டத்திலுள்ள கிராமங்கள்
தங்க சாலை

**தங்க சாலை** (*Mint (facility*) என்பது உலோக நாணயங்களைத் தயாரிக்கும் தொழிற்சாலையைக் குறிக்கும்.

### வரலாறு
முதன் முதலில் நாணயம் தயாரித்தவர்கள் கிரேக்கர்கள். கிரேக்க நாட்டிலிருந்து இத்தாலி, பாரசீகம், இங்கிலாந்து முதலிய நாடுகளுக்கு இக்கலை பரவியது. 

### இந்தியாவில் தங்க சாலை
இந்தியாவில் சுமார் 4000 ஆண்டுகளுக்கு முன்பே தங்க நாணயங்கள் இருந்தன. இந்தியாவில் பல இடங்களில் பண்டைக்கால நாணயங்கள் கிடைக்கின்றன. புத்தர் காலத்தில் (கி.மு.6ஆம் நூற்றாண்டு) முத்திரையிட்ட நாணயங்கள் வழங்கி வந்தன. நவீன தங்க சாலைகள் முதன் முதலில் மும்பையிலும் கொல்கத்தாவிலும் 1825-ல் நிறுவப்பட்டன. கொல்கத்தாவில் 1962-ல் வேறொரு புதிய தங்க சாலையை நிறுவினர். இது உலகத்திலேயே இரண்டாவது பெரிய தங்க சாலையாகும். நாட்டில் வேறு சில இடங்களிலும் தங்க சாலைகள் உள்ளன.

### தங்க சாலையில் நடைபெறும் வேலை
தங்க சாலையில் நடைபெறும் வேலை மிகவும் முக்கியமானது.நாணயங்களை மிகவும் துல்லியமாகச் செய்ய வெண்டும். ஒவ்வொரு வகை நாணயமும் குறிப்பிட்ட உலோகத்தாலோ, உலோகக் கலவையாலோ குறிப்பிட்ட அளவிலும், வடிவிலும், எடையிலும் இருக்க வேண்டும் என அரசாங்கம் நிர்ணயிக்கிறது. அதன்படி நாணயங்கள் தயாரிக்கப்படுகின்றன. நாணயங்கள் செய்யப் பயன்படும் உலோகங்களைப் பரிசோதிக்கும் பகுதியும், நாணயங்களைத் தயாரிக்கும் பகுதியும், கள்ள நாணயங்களைச் சோதிக்கும் பகுதியும் தங்க சாலைகளில் உண்டு.

## மேற்கோள்கள்

* "குழந்தைகள் கலைக் களஞ்சியம்",1986, சென்னை:தமிழ் வளர்ச்சிக் கழகம்.

### மேலும் சில ஆதரங்கள்
* 
*

## வெளி இணைப்புகள்
* Website of The Royal Mint, British mint
* Website of the Monnaie de Paris, French mint
*Coins of Quietus
*Robert Morris
*Ancient Minting Process (archived 7 October 2007)

பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
பகுப்பு:நாணயவியல்
பகுப்பு:நாணயங்கள்
சிலிகான் டெட்ராபுளோரைடு

**சிலிகான் டெட்ராபுளோரைடு** அல்லது **டெட்ராபுளோரோசிலேன்** (Silicon tetrafluoride) SiF<sub>4</sub> என்ற மூலக்கூறு வாய்பாட்டை உடைய வேதிச் சேர்மம் ஆகும். இந்த நான்முகி மூலக்கூறானது,  மிகக் குறைவான வெப்பநிலைக்குள் மட்டுமே திரவமாக இருக்கக்கூடிய தன்மைக்காக குறிப்பிடத்தக்கதாக உள்ளது. (இதனுடைய கொதிநிலையானது இதன் உருகுநிலையைக் காட்டிலும் 4&nbsp;°C மட்டுமே கூடுதலானது. இச்சேர்மமானது 1812 ஆம் ஆண்டில் முதன் முதலில்  சான் டேவி என்ற வேதியியலாளரால் தொகுப்பு முறையில் தயாரிக்கப்பட்டது. 

## தயாரிப்பு
 ஆனது பாசுபேட் உரங்கள் தயாரிப்பில் கிடைக்கும் துணை விளைபொருளாகும்.  பாசுபேட்டு பாறைகளில் காணப்படும் மாசுப்பொருளான சிலிக்கேட்டுகளை புளோர்அபடைட்டின் புரோத்தான்பகுப்பினால் கிடைக்கக்கூடிய HF  தாக்கும் போது இது கிடைக்கிறது.  ஆய்வத்தில்  சேர்மத்தை  300&nbsp;°செ, வெப்பநிலைக்கு மேல் வெப்பப்படுத்தும் போது இத்திண்மமானது எளிதில் ஆவியாகக்கூடிய   ஐ வெளியிட்டு .ஐ வீழ்படிவாக விட்டுச்செல்கிறது.  இச்சேர்மத்தைத் தயாரிக்கத் தேவைப்படும்  iஆனது எக்சாபுளோரோசிலிசிக் அமிலத்தின் நீரிய கரைசலை பேரியம் குளோரைடுடன் வினைப்படுத்தி தயாரிக்கப்படுகிறது.   இதே போன்ற மற்றுமொரு சேர்மமான  இதே முறைகளைப் பயன்படுத்தி தயாரிக்கப்படுகிறது. வெப்பச்சிதைவு முறையில் வெப்பச்சிதைவுக்குத் தேவையான வெப்பநிலை 700&nbsp;° செல்சியசாக உள்ளது.  ஆனது சிலிகான் டை ஆக்சைடை ஐதரோபுளோரிக் அமிலத்தில் வைப்பதன் மூலமாகவும் தயாரிக்கப்படுகிறது. வினையானது பின்வரும் சமன்பாட்டின் படி நிகழ்கிறது.

: 4HF + SiO<sub>2</sub> → SiF4 + 2H<sub>2</sub>O
## பயன்கள்
எளிதில் ஆவியாகக்கூடிய இந்த சேர்மமானது நுண்மின்னணுவியலிலும் மற்றும் கரிமத்தொகுப்பு முறைகளிலும் மிகக் குறைந்த அளவே பயன்படுகிறது. 

## கிடைக்கும் விதம்
எரிமலையின் வாயிலிருந்து வரும் புகைத்துகள்களில் சிலிகான் டெட்ராபுளோரைடு குறிப்பிடத்தக்க அளவில் கிடைக்கிறது. இந்த முறையில் தயாரிக்கப்படும் சேர்மத்தின் அளவு நாளொன்றுக்கு பல டன்கள் ஆக உள்ளது.  சிலிகான் டெட்ராபுளோரைடானது பகுதியளவு நீராற்பகுப்பு அடைந்து எக்சாபுளோரோசிலிசிக் அமிலத்தை உருவாக்குகிறது.

## மேற்கோள்கள்

பகுப்பு:புளோரைடுகள்
பகுப்பு:புளோரின் சேர்மங்கள்
பகுப்பு:அலோக ஆலைடுகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:சிலிக்கான் சேர்மங்கள்
ராபர்ட் பிலிப்சன்

ராபர்ட் ஹென்றி லாரன்ஸ் பிலிப்சன் (Robert Henry Lawrence Phillipson)  1942 ஆம் ஆண்டு மார்ச் 18 ஆம் நாள் இசுக்கொட்லாந்து நகரில் பிறந்தார்.  இவர் கோபன்ஹேகன் பள்ளியில் ஆங்கில ஆராய்ச்சித் துறையில் பேராசிரியராகப் பணிபுரிந்தார். கேம்பிரிச்சுப் பல்கலைக் கழகத்தில் தனது இளங்கலைப் படிப்பை நிறைவுசெய்த பிலிப்சன் முனைவர் பட்டத்தை ஆம்ஸ்டர்டாம் பல்கலைக் கழகத்தில் பயின்றார்.  ராபர்ட் தன்னுடைய மொழி சார்ந்த வல்லாண்மை எனும் புத்தகத்தில் மேற்கத்திய நாடுகள், குடியேற்ற நாடுகள் மற்றும் முன்னாள் குடியேற்ற நாடுகளிடமும் ஆதிக்கம் செலுத்த ஆங்கில மொழியை ஓர் அதிகார கருவியாக பயன்படுத்தின என வாதிடுகிறார். மேலும் ஆங்கில மொழியில் பரப்பப்பட்ட சித்தாந்தங்களையும் ஆராய்ச்சி செய்தார். 2010 ல் பிப்ரவரி 21 ஆம் நாள் லிங்காபாக்ஸ் ( Linguapax) பரிசை வென்றார். இவரது மொழி ஏகாதிபத்தியம் நூலுக்காக இவர் மிகவும் அறியப்படுகிறார்
## சான்றுகள்

## வெளி இணைப்புகள்
* Robert Phillipson web page
* Dr. Robert Phillipson's articles, videos
* web page in Danish
* Keynote YouTube talk on Linguistic Imperialism
* conference in french senate
* https://en.wikipedia.org/wiki/Robert_Phillipson

பகுப்பு:மொழியியலாளர்கள்
பகுப்பு:1942 பிறப்புகள்
பகுப்பு:வாழும் மக்கள்
பகுப்பு:பிரித்தானிய மொழியியலாளர்கள்
தாருல் உலூம் தேவ்பந்த்

**தாருல் உலூம் தேவ்பந்த்** (Darul Uloom Deoband) என்பது இந்தியாவில் இசுலாமிய தியோபந்தி கருத்துகளைக் கொண்ட கல்லூரி ஆகும். இது இந்தியாவின் உத்தரப் பிரதேச மாநிலத்தின் சகரன்பூர் மாவட்டத்தில் உள்ள தேவபந்து நகரில் அமைந்துள்ளது. இக்கல்லூரி 1866 இல் முகமது காசிம் நந்தோவி, ரசீத் அகமது காங்கோஹி, மற்றும் ஆபித் ஹுசைன் ஆகிய உலமாக்களால் ஆரம்பிக்கப்பட்டது.

## பாடத் திட்டம்
இக்கல்லூரியில் அரபி, இந்தி, உருது, பாரசீக மொழி ஆங்கிலம் ஆகிய மொழிகளும் இசுலாமிய தத்துவங்களும், முகம்மது நபியின் போதனைகளான ஹதீஸ்களும் கற்பிக்கப்படுகிறது.

## ஜகாத்
பல்வேறு பிரச்சனைகளுக்கு இசுலாமிய அடிப்படையிலான தீர்ப்புகள் எனப்படும் பத்வா இங்கு கூறப்படுகிறது. இந்த பத்வா காஜி எனப்படும் இசுலாமிய சட்ட மேதைகளால் கூறப்படுகிறது. இங்கு பத்வா கூற பெண்களும் பயிற்றுவிக்கப்படுகின்றனர்.. 
## மேற்கோள்கள்

பகுப்பு:சகாரன்பூர் மாவட்டம்
பகுப்பு:இசுலாமிய சிந்தனைப் பள்ளிகள்
பகுப்பு:இந்தியாவில் உள்ள இசுலாமியக் கல்லூரிகள்
சத்துணவு

**சத்துணவு** (*Healthy diet*) என்பது மனித வளர்ச்சிக்கும், வாழ்க்கை நலத்திற்கும் வேண்டிய சத்துப்பொருள்களைத் தரத்திலும் அளவிலும் போதுமானபடி கொண்டுள்ள உணவாகும். இது சீருணவு அல்லது நலம் தரும் நல்லுணவு எனப்படும் உடலின் பல்வேறு வேலைகள் செவ்வனே நடப்பதற்குத் தேவையான சக்தியை அளிக்கவும் சீருணவு மிகவும் அவசியமாகும்.

உயிரானது, பல்வேறு செயல்களின் மூலமாகத் தன் வாழ்க்கைக்கும் வளர்ச்சிக்கும் தேய்ந்து போன உறுப்புகளைப் புதுப்பித்தலுக்கும் தேவையான சக்தியைப் பெற்றுப் பயன்படுத்துவதை விளக்கும் பிரிவு உணவியலாகும். உலகெங்கிலும் சத்துணவு இன்மையால், ஆயிரமாயிரம் குழந்தைகள் நோயினால் துன்புறுகின்றனர். உலகில் பெரும்பாலான குழந்தைகளுக்கும், கர்ப்பிணிகளுக்கும், பாலூட்டும் தாய்மார்களுக்கும் ஏற்படும் கொடிய நோய்கள் சத்துணவுக் கல்வியின் இன்றியமையமையை வலியுறுத்திக் கூறுகின்றன.

சத்துக்குறைவால் கருச்சிதைவு, குழந்தை இறந்து பிறத்தல், குழந்தைகள் போதிய வளர்ச்சியன்மை,  மாலைக்கண்நோய், எலும்புகள் பலவீனமாய் காணப்படுதல், இரத்தசோகை போன்ற கொடிய நோய்களினால் பாதிக்கப்படுகின்றனர். சரிவிகித உணவில் 1. புரதச்சத்து 2. மாவுச்சத்து 3. கொழுப்புச் சத்து 4. உயிர்ச்சத்து 5. உப்புச் சத்து 6. நார்ப்பொருள் 7. தண்ணீர் ஆகியவையடங்கும்.

புரதம், மாவு, கொழுப்புச்சத்து ஆகியவை நம் உடம்பிற்குச் சக்தியைக் கொடுப்பதுடன் மற்ற சில முக்கியப் பணிகளைச் செய்கின்றன. ஆனால், உயிர்ச்சத்தும் கொழுப்புச்சத்தும் சக்தியை கொடுப்பதில்லை. ஆனால் உடலின் பல முக்கியத் தொழில்களைக் காண்காணிக்கின்றன.

## மேற்கோள்கள்

பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:உணவு அறிவியல்
வசந்தி (திரைப்படம்)

**வசந்தி** 1988 ஆம் ஆண்டு வெளிவந்த தமிழகத் தமிழ்த் திரைப்படம். சித்ராலயா கோபு இயக்கிய இப்படத்தில் மோகன், மாதுரி, தேவிலலிதா, மனோரமா, எஸ். எஸ். சந்திரன், வினுச்சக்ரவரத்தி  மற்றும் லூஸ் மோகன் ஆகியோர் நடித்திருந்தனர். இப்படத்திற்கு சந்திரபோஸ் இசையமைத்தார்.

## சிறப்பம்சங்கள்
இந்த படத்தில் மோகன் மற்றும் அவரது சகோதரி தேவிலலிதா சேர்ந்து "சந்தோசம் காணாத வாழ்வுண்டா என்னும் பாடல் பாடியுள்ளார். இந்தப் படம் இறுதியில், ஏ வி எம் தயாரிப்புகளின் சின்னத்துடன் முடிவடைகிறது.

## பாடல்கள்
வைரமுத்து எழுதிய பாடல் வரிகளுக்கு இசையமைப்பாளர் சந்திரபோசு இசையமைத்துள்ளார். இப்படத்தின் பாடல் இசைத்தட்டு 1988 ஆம் ஆண்டில் வெளியிடப்பட்டது.

## மேற்கோள்கள்

பகுப்பு:1988 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:சந்திரபோஸ் இசையமைத்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:மீனா நடித்த திரைப்படங்கள்
பகுப்பு:மோகன் நடித்த தமிழ்த் திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
சிக்கோணிபார்மிஸ்

பெரிய, நீண்ட கால்கள், நீண்ட கழுத்து கொண்ட நீண்ட, தடித்த பற்களைக் கொண்ட கொக்கு, நாரை, குருகு, பூநாரை, அரிவாள் மூக்கன், கரண்டிவாயன், காலணி அலகி, கத்தித்தலை இனங்களை உள்ளடக்கிய ஆறு குடும்பங்களைச் சேர்ந்த பறவைகள் சிக்கோனிடே என்ற குடும்பத்தின  **சிக்கோணிபார்மிசு** (*Stork*) என்ற வரிசையில் வகைப்படுத்தப்பட்டுள்ளன.  

## வாழிடம்

அனைத்துப் பகுதிகளிலும் பரவிக் காணப்படும். காலணி அலகி, கத்தித்தலை இரு இனங்களும் ஆப்பிரிக்காவுக்கு உரியவை. ஆஸ்திரேலியாவில் பூநாரைகளும், வட அமெரிக்காவில் நாரைகளும் காணப்படுவதில்லை. ஆஸ்திரேலியாவில் நாரைகள் ஓரினம் மட்டுமே காணப்படும். ஐரோப்பாவில் நாரை, உண்ணிக்கொக்கு இனங்கள் மென்னீர் நிலைகளில் வாழ்கின்றன.  உப்பு, காரத்தன்மை கொண்ட நீர் நிலைகளையும் நாடிச் செல்லும்.
பெரும்பாலான நாரைகள் தவளைகள், மீன்கள், பூச்சிகள், மண்புழுக்கள், சிறிய பறவைகள் மற்றும் சிறிய பாலூட்டிகளை சாப்பிடுகின்றன. ஆறு பேரினங்களில் 20 வகையான நாரைகள் கண்டறியப்பட்டு வகைப்படுத்தப்பட்டுள்ளது.   

## அமைப்பு

மிகப் பெரிய நாரைகள் 1.2 மீ உயரம் கொண்டவை. விரித்து வைக்கப்பட்ட இறக்கைகளின் இருமுனைகளுக்கும் இடைப்பட்ட இடைவெளி 2.6 மீ நீளம் இருக்கும். மிகச் சிறிய இனங்கள் 30 செ.மீ அளவிலும், 100 கிராம் எடையிலும் இருக்கும். நடுத்தரனமான இனங்கள் 60-90 செ.மீ உயரம் உள்ளவை. மிகவும் கனமான, நீண்ட கால்கள் மற்றும் கழுத்துகளைக் கொண்டுள்ளது, சில இனங்களில் (எடுத்துக்காட்டாக சேணம்-பில் நாரை) பெண்களை விட ஆண்கள் 15% வரை பெரியவை, ஆனால் தோற்றத்தில் கிட்டத்தட்ட எந்த வித்தியாசமும் இல்லை. 

### இறகுகள்

 பெரும்பாலான இனங்கள் வெண்மையான இறகுகளையும், சாம்பல் நிற இறகுகளையும் கொண்டிருக்கும். சில நாரை இனங்களில் கறுப்பு இறகுகளும் காணப்படும். கத்தித்தலை நாரைகளின் இறகுகள் பழுப்பு நிறத்திலும், பூநாரை, கரண்டிவாயனின் இறகுகள் சிவப்பு நிறம். பெரிய குருகு, புலிக்கொக்கு இனங்கள் சுற்றுச்சூழலுக்கேற்ப அமைந்துள்ளன.

### உணவு

பெரும்பாலான பறவைகள் கூட்டமாகவே சேர்ந்துத் திரிகின்றன. ஆப்பிரிக்காவிலுள்ள குளங்களில் 10 லட்சத்துக்கும் மேற்பட்ட இனங்கள் கூடி வாழ்கின்றன.குருகு, காலனிஅலகி, புலிக்கொக்கு இனங்கள் தனித்தே இரைத் தேடி திரியும்.
நாரைகள் ஊர்வன, சிறிய பாலூட்டிகள், பூச்சிகள், மீன்கள், நீர்வாழ் உயிரினங்கள் மற்றும் பிற சிறிய முதுகெலும்பில்லாத உயிரினங்களை உண்ணும் மாமிச வேட்டையாடும் விலங்குகள் ஆகும். இவை பொதுவாக ஆழமற்ற நீரில் தனக்கான உணவுகளை வேட்டையாடுகின்றன.

## மேற்கோள்கள்

பகுப்பு:பறவைப் பேரினங்கள்
பகுப்பு:துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள்
செலெம்பு

**செலம்பு** *(Selembu)* என்பது கால்நடைகளின் இரட்டை நோக்கம் கொண்ட பால் மற்றும் மாட்டிறைச்சி இனமாகும். இந்தியக் காட்டெருது மற்றும் செபு எனப்படும் நாட்டு மாடு இன்ங்களுக்கிடையிலான கலப்பால் செலம்பு இன மாடுகள் உருவாகின்றன. மலாய் மொழியில் செலாதங் மற்றும் லெம்பு என்பவை முறையே இந்தியக் காட்டெருதுக்கும் நாட்டு மாடிற்கும் வழங்கப்படும் பெயர்களாகும்.  
 
## மேற்கோள்கள்

பகுப்பு:மாடுகள்